Կոնստանցի համալսարանի մանրէաբանության ամբիոնի ղեկավար, պրոֆեսոր Բերնհարդ Շինկը, ով բազմաթիվ հայտնագործությունների հեղինակ է, Գերմանիայի կանցլերին կից գիտնականների խորհրդի անդամ (ի դեպ, Հայաստանը միակ հետխորհրդային երկիրն է, որտեղ նա այցելել է իմ հրավերով), մի առիթով ասաց. «Գիտությունը մահանում է. որքան էլ մեծ գումարներ տրամադրվեն, գիտությամբ զբաղվողները քիչ են, ուստի եթե որեւէ մեկը գիտությամբ զբաղվելու ցանկություն ունի, երբեք չպետք է այն մեռցնել»: Ես փորձում եմ առաջնորդվել նրա խորհրդով՝ ամեն կերպ ոգեւորելով ու քաջալերելով ապագա գիտնականներին: